Polisieman glo deur taxibestuurder aangerand oor boeteŉ Taxibestuurder is Maandag in hegtenis geneem nadat hy glo ŉ Johannesburgse metropolisiebeampte, wat vir hom ŉ boete uitgereik het, aangerand het. Hoofsuperintendent Wayne Minnaar, die woordvoerder van die metropolisie, sê die taxi is in Langlaagte van die pad af getrek nadat die bestuurder glo tydelike versperrings, wat opgerig is om spitstydverkeer te verlig, in die pad verontagsaam het. “Die beampte is in die maag geslaan terwyl hy besig was om ŉ boete uit te reik. Die beampte en bestuurder het gestoei, waarna die bestuurder in hegtenis geneem is,” het Minnaar gesê. Die taxibestuurder moet binnekort in die hof verskyn op aanklagte van aanranding.